Številka: 3521-0009/2024-4

Datum: 9. 9. 2024

Mestna občina Nova Gorica, Trg Edvarda Kardelja 1, 5000 Nova Gorica, na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018) objavlja

# Namero o sklenitvi neposredne pogodbe za oddajo nepremičnine v najem

Mestna občina Nova Gorica, Trg Edvarda Kardelja 1, Nova Gorica, matična št. 5881773, ID za DDV SI 53055730, objavlja namero o **sklenitvi neposredne pogodbe za oddajo stavbe** **številka 2425 k.o. 2304 – Nova Gorica, na naslovu Cesta IX. Korpusa 101**, **5250 Solkan, v najem**. Neto tlorisna površina navedene stavbe znaša **45,40 m2** in predstavlja pritličen objekt, ki je prvotno služil kot **objekt malo obmejnega prehoda v Solkanu**. Površina nepremičnine s parc. št. 22 k.o. 2304 Nova Gorica, na kateri stoji navedena stavba, znaša 232 m2. Nepremičnina se oddaja v najempo sistemu videno – najeto. Vse stroške v zvezi s to pogodbo nosi najemnik.

**Rok za prejem ponudbe ali izjave o interesu je 20 dni od dneva objave**. Ponudba oziroma izjava o interesu mora biti **predložena v pisni obliki na naslov Mestna občina Nova** **Gorica**, Trg Edvarda Kardelja 1, 5000 Nova Gorica, **osebno na mestni občini**, ali na elektronski naslov **mestna.obcina@nova-gorica.si**.

Po prejemu ponudb, **če bo zainteresiranih oseb več**, se bodo z njimi opravila **pogajanja o višini najemnine in drugih pogojih pravnega posla**. Nepremičnina bo oddana v najem po izvedenih pogajanjih interesentu, ki bo ponudil najvišjo najemnino. **Najnižja najemnina za predmetno stavbo znaša 324,66 EUR/mesec**. **Rok za plačilo najemnine je 30 dni od izdaje računa** na transakcijski račun najemodajalca, kar je bistvena sestavina pravnega posla.

**Zavezujoča pisna ponudba ali izjava o interesu mora vsebovati osnovne podatke o najemniku, sedež/naslov, davčno številko, ID znak nepremičnine in ponujeno najemnino brez davka, ki ne sme biti nižja od objavljene izhodiščne višine najemnine.**

Za navedeno stavbo bo sklenjena neposredna **pogodba o najemu za določen čas za obdobje 5 let**.

**Vsa pojasnila v zvezi z oddajo v najem lahko interesenti dobijo v Službi za premoženjske zadeve**, po e-pošti tajda.pregelj@nova-gorica.si, ali na telefon 05 3350 309 v času uradnih ur. Ogled dokumentacije in nepremičnine je možen po predhodnem dogovoru.

Na nepremičnini ni predkupne pravice in se oddaja v najem pod pogoji Zakona o stvarnem premoženju države in samoupravnih lokalnih skupnosti.

Upravljavec lahko postopek kadarkoli do sklenitve pravnega posla brez obrazložitve in brez odškodninske odgovornosti ustavi.

Pripravila:

Tajda Pregelj **ŽUPAN**

Svetovalka za premoženjske zadeve **Samo Turel**